נחתם הסכם המימון להקמת פרוייקט ההתפלה באשדוד
במעמד שר האוצר, ד"ר יובל שטייניץ ושר התשתיות הלאומיות, ד"ר עוזי לנדאו, חתמו לאחרונה החשבת הכללית, רו"ח מיכל עבאדי-בויאנג'ו וסגן החשבת הכללית, גיל שבתאי, עם חברת "adl" על הסכם הזיכיון לפרוייקט ההתפלה באשדוד לתכנון, הקמה ותפעול של המתקן להתפלת מי-ים בתפוקה של 100 מיליון קוב בשנה. "adl" הינה חברת בת של חברת 'מקורות פיתוח וייזום' אשר תפעיל את הפרוייקט ותתפעל אותו במשך 25 שנה. המימון לפרוייקט ניתן במשותף על ידי בנק הפועלים והבנק האירופי להשקעות((eib. <?xml:namespace prefix = o ns = "urn:schemas-microsoft-com:office:office" />
שר האוצר, ד"ר יובל שטייניץ: "המדובר בחתימה היסטורית. אנחנו נגיע למצב שבמדינת ישראל 90% מהמים יהיו מים מותפלים. המהלך הזה משדר עצמאות ואי תלות בגורמים זרים. חשוב גם להדגיש כי בהליך אותו אנו מובילים היום אנו משדרים שמירה על הטבע ואפילו נשיב מים אל הטבע. אני בטוח כי התהליך שמתחיל עכשיו נשמור על מחיר המים עבור הצרכנים בישראל".
שר התשתיות הלאומיות, ד"ר עוזי לנדאו: "אנחנו התעקשנו על הקמת המתקן ע"י חברת מקורות מתוך ראייתנו שחשוב להכניס לתחום ההתפלה חברה ממשלתית. 500 מיליון קו"ב מתוך 600 מיליון קו"ב המותפלים כיום הם בידי השוק הפרטי. מי שרוצה שלא נהיה רק בידיו של השוק הפרטי חייב לדאוג שהממשלה, במיוחד בתחום התשתיות, יהיו זרועות ביצועיות. אנחנו בדרך למהפיכה בה תכנון ארוך טווח ועמידה מושכלת ושיטתית ביעדים תחסוך למדינה מים וכסף רב".
מתקן ההתפלה באשדוד עתיד לספק 100 מיליון קו"ב בשנה לקראת סוף שנת 2013, שיהוו כ-15% מסך צריכת המים הביתית בישראל. המתקן מתוכנן לפעול בשיטת האוסמוזה ההפוכה. זהו מתקן ההתפלה החמישי שיוקם בישראל, לאחר המתקנים באשקלון, בפלמחים, בחדרה והמתקן בשורק אשר עתיד להתחיל באספקת מים ב-2013. יחד צפויים לייצר כל חמשת המתקנים כ-85% מסך הצריכה הביתית החל משנת 2013. מתקן ההתפלה באשדוד, כמו המתקנים באשקלון, בחדרה ובשורק, יוקם בשיטת ה-bot, במסגרתה הזכיין מתחייב לתכנן, להקים ולתפעל את מתקן ההתפלה במשך תקופה כוללת של 26 וחצי שנים, אשר בסופן עובר המתקן לידי המדינה. על פי לוחות הזמנים שנקבעו בהסכם הזיכיון, החברה התחייבה לסיים את הקמת המתקן עד לדצמבר 2013, כאשר כבר בספטמבר 2013 המתקן יספק לפחות 50 מיליון קו"ב. כמו כן תנאי ההסכם כוללים תמריצים כלכליים לקיצור בלוחות הזמנים להקמה